
Financiaization és bizonytalanság az árupiacon: egy Bayesi megközelítés

Az árupiacon megfigyelhető két empirikus jelenséget vizsgálok: az árupiaci bizonytalanságot és az árupiaci termékeknek a pénzügyi piacokba való integrálódását, a financialization-t.
A kutatásommal az empirikus szakirodalom eredményeihez kétféleképpen is hozzájárulok.
Először egy Bayesi, időben változó, sztochasztikus volatilitás komponenseket tartalmazó modellel becsülök egy financialization indexet. A modellspecifikáció és az egylépéses becslés a korábbi becslések hiányosságait és torzításait kijavítja. Mindemellett, a financialization szakirodalomban használt definícióit is egyesíti. A becsült idősor alapján 2007 és 2013 között az energia -és az ipari fémek piaca a pénzügyi piacokba integrálódott, a financialization hatása ezen piacokon erős volt.
Másodszor, a Bayesi faktormodell segítségével egy árupiaci bizonytalansági indexet becsülök, makro-és pénzügyi bizonytalansági indexekkel együtt.A bizonytalansági indexek a modellben egymásra hathatnak mivel a volatilitás az átlagegyenletben is bekerül.A kapott impulzus-válasz alapján az energiapiaci bizonytalansági sokknak kontraciklikus hatása van az Egyesült Államok makrogazdaságára, azonban ez a hatás egy éven belül megszűnik.



